alibayram/wikipedia-40-langs huggingface dataset:
Whitehall

Whitehall er en gade i London, hvor de fleste regeringsbygninger ligger.

Den løber fra Trafalgar Square til Parliament Square.

I en af sidegaderne — Downing Street — bor den britiske premierminister i nr. 10.

Palace of Whitehall 
Gaden er opkaldt efter Palace of Whitehall, der var de engelske kongers hovedresidens fra 1530 til 1698.

Det meste af Whitehall brændte i 1622. Indtil branden havde paladset over 1.500 rum. Dermed var Whitehall det største palads i Europa – større end Versailles og Vatikanet. 

Veje i London
City of Westminster
Who

Who har flere betydninger:

 The Who – et rockband
 WHO – Verdenssundhedsorganisationen
 Who? – film fra 1973
Wicklow Mountains

Wicklow Mountains er et bjergområde, som ligger i den østlige del af Irland ca. en times kørsel syd for Dublin. I 1700-tallet var Wicklow Mountains et populært tilflugtssted for modstandere af den engelske krone. I dag er området et ydet udflugtsmål for befolkningen i Dublin, og området indeholder flere rekreationsmuligheder, eksempelvis lystfiskeri, rafting og vandreture.

Dele af området er fredet og inddraget i Wicklow Nationalpark. De højeste bjerge i området er Lugnaquilla på 926 m og Mullaghcleevaun på 847 m. I centrum af Wicklow Mountains ligger Glendalough-dalen, hvorfra der i 1042 blev skovet tømmer til bygning af vikingeskibet Skuldelev-2, der i dag findes delvis rekonstrueret på Vikingeskibsmuseet i Roskilde. Den senere rekonstruerede vikingeskibskopi Havhingsten fra Glendalough sejlede i sommeren 2007 fra Roskilde via Norge og norden om Skotland til Dublin, og returrejsen vil foregå i sommeren 2008. I Glendalough dalen ligger et gammelt kristent klosterkompleks, der ifølge krønikerne blev grundlagt af St. Kevin omkring år 600.

Referencer 

Irlands geografi
Bjerge i Europa
Wiener Sängerknaben

Wiener Sängerknaben er et østrigsk drengekor, grundlagt 1498 til hofkapellet i Wien.

Koret er verdenskendt for sin uniform, som består af matrosuniformer og skinnende laksko.

Referencer 

Kor
Sængerknaben
Etableret i 1498
Wiesbaden

Wiesbaden er en by i det sydvestlige Tyskland og hovedstad i delstaten Hessen. Den har omkring 280.000 indbyggere. Sammen med byerne Frankfurt am Main, Darmstadt og Mainz, er byen en del af Rhein-Main storbyområde med en samlet befolkning på omkring 5,8 mio mennesker.

Det er en af de ældste kurbyer i Europa. Dens navn kan oversættes til "engbade", der henviser til de varme kilder. På et tidspunkt pralede man med at have 26 varme kilder i området. 14 af disse er fortsat aktive.

Byen ligger på Rhinens højre bred lige over for hvor floden Main løber sammen med Rhinen.

I den centrale bydel Mitte findes den store handelsgade Kirchgasse.

Klima 
Wiesbaden har et tempereret-oceaniske klima med relativt kolde vintre og varme somre. Dens gennemsnitlige årlige temperatur er 9,8° C, med månedlige middeltemperaturer fra 1,0° C i januar til 18,6° C i juli.

Referencer

Eksterne henvisninger 

 Wiesbaden Byens officielle hjemmeside

 
Varme kilder
Wigwam

Wigwam er betegnelsen for en kuppelformet hytte der brugtes af indianere i skovområderne i den nordøstlige del af Nordamerika.

En tilsvarende hytte brugtes også i andre dele af Nordamerika, med andre navne, f.eks wikiup eller hogan.
Især i populærliteraturen er wigwam blevet synonym med en indianerbolig.

(Steppeindianerenes tipi (indianer-telt) ses også fejlagtigt omtalt som wigwam)

Se også 
 hus
 bolig

Hytter
Wild West

Wild West refererer ofte til Det Vilde Vesten i det vestlige USA i det 19. århundrede.

 Wild West – Orienteringsløb, Der løbes hvert andet år og altid i nord- eller vestjyske klit- eller hedeplantager i Danmark. Kortene er gerne oldnordiske, hvor man stort set kun kan stole på højdekurverne. Starten går cirka kl. 02.00 om natten. Distancen er 27 km i terræn.

Se også 
 Westernfilm

Kilder/henvisninger
 Lexopen
Wilhelm 1. af Tyskland

Wilhelm 1. eller Wilhelm Friedrich Ludwig (født den 22. marts 1797, død den 9. marts 1888) var preussisk konge 1861 og fra den 1. januar 1871 og til sin død tillige tysk kejser. Han blev kronet som Det Tyske Kejserriges første kejser den 18. januar 1871 i Versaillesslottet lidt uden for Paris.

Biografi 
Han var anden søn af Frederik Wilhelm 3. af Preussen og forventede ikke at komme på tronen. Han tjente i hæren fra 1814 og kæmpede mod Napoleon. I 1857 fik hans barnløse bror Frederik Wilhelm 4. et slagtilfælde og var ude af stand til at regere, hvorefter Wilhelm blev  prinsregent. 2. januar 1861 døde Frederik Wilhelm, og Wilhelm rykkede op på tronen som Wilhelm 1. af Preussen. Han kom snart i strid med det preussiske parlament, Landdagen, som ikke ville bevilge ham penge til militæret. Under den krise udnævnte han september 1862 Otto von Bismarck til regeringschef.

Resten af sin regering stod Wilhelm helt i skyggen af Bismarck. Kansleren knækkede den indre modstand, fremkaldte ydre krige mod Danmark 1864, Østrig 1866 og den fransk-tyske krig 1870-71, som førte til Tysklands samling. Herved blev Wilhelm 1. den første tyske kejser i nyere tid. Han var ofte uenig med Bismarcks kurs, men bøjede sig altid, da han ikke så noget alternativ. I sin høje alderdom betragtedes han af befolkningen som en patriark.

Eksterne kilder/henvisninger 

Kejsere fra Tyskland
Huset Hohenzollern
Konger af Preussen
Hertuger af Sachsen-Lauenburg
Protestantiske monarker
Personer fra Berlin
Frimurere fra Tyskland
Walhalla
Vilhelmine af Nederlandene

Dronning Vilhelmine af Nederlandene () (født 31. august 1880, død 28. november 1962), Prinsesse af Oranien-Nassau, var regerende dronning af Kongeriget Nederlandene fra 1890 til 1948. Med en regeringstid på næsten 58 år, er hun den hidtil længst siddende regent, siden uafhængigheden i 1815.

Biografi 

Da hun blev dronning som 10-årig i 1890, trådte hendes mor Emma af Waldeck-Pyrmont ind som regent, indtil hun blev 18. 

Hun blev indsat den 6. september 1898. Under 2. verdenskrig var hun i eksil i Storbritannien. Hun abdicerede til fordel for sin datter Juliana af Nederlandene den 4. september 1948.

Ægteskab og børn 
Hun blev gift 7. februar 1901 i Haag med Hertug Henrik af Mecklenburg-Schwerin (1876-1934), yngste søn af Storhertug Frederik Frans 2. af Mecklenburg-Schwerin og Marie af Schwarzburg-Rudolstadt. 

Vilhelmine fik 4 aborter (1901, 1906 og to gange i 1912), fik en dødfødt søn i 1902, men kun ét overlevende barn:
 Abort (9. november 1901)
 Dødfødt søn (4. maj 1902)
 Abort (23. juli 1906)
 Juliana (1909-2004)
 ∞ Bernhard af Lippe-Biesterfeld (1911-2004)
 Abort (23. januar 1912)
 Abort (20. oktober 1912)

Noter

Litteratur 
 Wilhelmina af Nederlandene, Ensom men ikke alene, O. Lohses Forlag, 1959.

Eksterne henvisninger 

 Lexopen

 
Regerende dronninger af Nederlandene
Protestantiske monarker
Vilhelmine af Nederlandene
Ottoniske linje af Huset Nassau
Personer fra Haag
Monarker der har abdiceret
Prinsesser af Nederlandene
Willard Van Orman Quine

Willard Van Orman Quine (født 25. juni 1908, død 25. december 2000) var en amerikansk filosof, der har søgt at forene pragmatismen med den logiske positivisme, og som har aflivet mange af dogmerne inden for den tidlige analytiske filosofi.

Litteratur 
 Dieter Köhler: Sinnesreize, Sprache und Erfahrung: eine Studie zur Quineschen Erkenntnistheorie, Diss., Heidelberg 1999/2003, http://www.ub.uni-heidelberg.de/archiv/3548.

Se også 
 Neopragmatisme

Filosoffer fra USA
Æresdoktorer ved University of Cambridge
William Butler Yeats

William Butler Yeats ([jeɪts]; 13. juni 1865 i Sandymount ved Dublin – 28. januar 1939 i Menton, Frankrig) var en irsk forfatter, som deltog i den irske frihedsbevægelse. Han anses for at være en af de mest betydningsfulde engelsksprogede forfattere i det 20 århundrede. Han modtog Nobelprisen i litteratur i 1923. W. B. Yeats bror var maleren Jack Butler Yeats.

Han blev begravet i Roquebrune-Cap-Martin, og i 1948 flyttet til landsbyen Drumcliff i County Sligo.

Udvalgte værker 
 The Wanderings of Oisin and Other Poems (1889)
 The Celtic Twilight (1893)
 The Lake Isle of Innisfree (1893)
 The land of heart's desire (1894)
 The secret rose (1897)
 The Wind Among the Reeds (1899)
 Cathleen ni Houlihan (1902)
 Ideas of Good and Evil (1903)
 In the Seven Woods (1904)
 Discoveries (1907)
 Deirdre (1907)
 The green helmet (1910)
 Responsibilities (1914)
 The Wild Swans at Coole (1917)
 Four Plays for Dancers (1921)
 Four Years (1921)
 The Cat and the Moon (1924)
 A Vision (1925)
 Autobiographies (1926)
 The Tower (1928)
 The Winding Stair and Other Poems (1933)
 Collected Plays (1934)

Eksterne henvisninger 

 
 William Butler Yeats på nobelprize.org 
 

Nobelprismodtagere i litteratur
Digtere fra Irland
Nobelprismodtagere fra Irland
Wimbledon (London)

Wimbledon er en forstad sydvest for det centrale London i borough'et Merton.

Byen er især kendt for sin årlige internationale tennis-turnering, Wimbledon Championships, der begyndte helt tilbage i 1877. Siden 1968 har der også været adgang for professionelle.

Bydelen er også kendt for den tidligere fodboldklub Wimbledon F.C., og den nuværende fanbaserede klub AFC Wimbledon.

Merton
Windsor

Windsor kan henvise til flere artikler:

Steder 
 Windsor (England) – en by 30 km vest for London med 30.000 indbyggere
 Windsor og Maidenhead - en kommune, der bl.a. omfatter Windsor
 Windsor (Berkshire) - en by
 Windsor (Connecticut) - en by i USA
 Windsor (Ontario) – en by i Canada
 Windsor (Vermont) - en by i USA
 Windsor (Virginia) - en by i USA

Andet 
 Windsor Castle - et slot
 Hertug af Windsor – en titel bl.a. båret af ekskong Edward (1894-1972)
 Huset Windsor – det engelske kongehus' slægtsnavn efter 1917
 Windsor (slipseknude) - en slipseknude
 Halv windsorknude - slipseknude lidt mindre end en almindelig windsorknude

Se også 
 De lystige koner i Windsor
Wing

Wing, der er et låneord fra engelsk, benyttes på dansk i forskellige betydninger:

Fløjspiller i sport, eksempelvis fodbold.
– se fx Garrincha eller George Best.

 Wing (luftvåben) er en flyverafdeling på 2-4 eskadriller. I forsvarsforliget 2004 indføres betegnelsen i Danmark i stedet for flyvestation.
 Wing (film) – dansk kortfilm fra 2012
Wing Tsun

Wing tsun (kinesisk 詠春) er et kinesisk selvforsvarssystem.

Historie 
Leung Ting, tidligere formand for International Chinese Martial Arts Federation har proklameret, at han har registreret sin egen stavemåde - "Wing Tsun" - som et varemærke for sin organisation og tillader ikke undervisning af sit system under andre staveformer.
Leung Ting startede undervisning i Wing tsung i 1968 ved Baptist College, University of Hong Kong.

Familietræ for Wing Tsun 

Ng Mui (五梅)
 Yim Wing Chun (嚴詠春)
 Leung Bok Chau (梁博儔)
 Leung Lan Kwai (梁蘭桂)l
 Wong Wah Bo (黃華寶) & Leung Yee Tei (梁二娣)
 Leung Jan (梁贊)
 Chan Wah Shun (陳華順)
 Yip Man (葉問)
 Leung Ting (梁挺)
 Emin Boztepe
 Keith Kernspecht
 Victor Gutierrez
 Kasper Lund Nielsen

Udbredelse og popularitet 
Wing Chun har spredt sig til over 64 lande. Den mest udbredte skole er Leung Tings Wing Tsun.

En retningslinje er, at hvis skolen er medlem af EWTO, kan underviserens og skolens kvalitet verificeres. Wing Tsun-grenen er den eneste, der tilbyder en instruktøruddannelse, hvor man efter fuldført uddannelse kan danne sin egen skole med godkendelse fra EWTO. Uddannelsen tager to år.

Grene 
Leung Tings gren har yderligere tre anerkendte grene.
 Stormester Keith Kernspechts EWTO, er teknisk en blødere, men mere direkte form af Leung Tings Wing Tsun. Kernspecht udviklede også "Blitz defense", hvilket er ment til at være en hurtig måde at lære at forsvare sig selv på.
 Dai-Sifu Victor Gutierrez udviklede "Wing Revolution" , som en slags "add-on" til Kernspechts EWTO system.
 Dai-Sifu Emin Boztepe dannede sin egen organisation, der forlyder at være mere fokuseret på reel kamp til brug i for eksempel MMA.

Kilder

Eksterne henvisninger 

 WingTsun Danmark 
 Wing Tsuns Danske Skole
 WingTsun System Opbygning
 WingTsun Danmark ENG SITE 
 WingTsun Europa, GM Keith Kernspecht
 Stormester Leung Tings WingTsun side

Kinesisk kampsport
Winnipeg

Winnipeg er en by i Canada med  indbyggere. Byen er hovedstad i Manitoba og benævnes ofte som "Porten til Vesten". Med sin beliggenhed næsten midt i Nordamerika, hvor de vidtstrakte prærier findes, er byen et centrum for landbrug med blandt andet kornhandel. Klimatisk er byen præget af store udsving med konstant frost fra midt i november til langt hen i marts og sommertemperaturer ofte omkring 30 °C og af og til endnu højere.

Byens oprindelse daterer sig tilbage til 1738, hvor franskmændene opførte en forpost på stedet. Denne blev dog forladt igen, men forskellige andre forposter opførtes i området til støtte for handelen organiseret af Hudson's Bay Company. I begyndelsen af det 1800-tallet blev et fort beliggende tæt på det nuværende Winnipeg efterhånden det vigtigste i området. Her boede gennem en årrække handelskompagniets leder. Omkring 1870 var der en konflikt mellem Métis-indianerne i området og nybyggere, der kom østfra. I forlængelse fik Manitoba status af Canadas femte provins. I 1873 blev Winnipeg officielt registreret som by med postkontor oprettet få år senere.

Byen oplevede et stort økonomisk opsving i perioden fra 1890'erne til omkring 1920, hvor befolkningen steg fra 25.000 til over 200.000. En stor del af indvandrerne kom fra Østeuropa, og Winnipeg blev i 1903 hjemsted for den første uafhængige ukrainske kirke i Nordamerika. Kirken havde sit centrum i Blikdåsekatedralen og var ledet af ukraineren Cyril Genik. Forskellige forhold (herunder etableringen af Panamakanalen i 1914 og en stor strejke i 1919) medførte dog, at udviklingen stagnerede. Det store aktiekrak på New Yorks børs i 1929 ramte Winnipeg hårdt, og i 1937 måtte regeringen anmodes om økonomisk assistance. 

2. verdenskrig var med til at bringe byen på fode igen, og ved krigens afslutning var optimismen stor. Der blev bygget i stort omfang, men en stor oversvømmelse i 1950 satte en midlertidig stopper herfor. 70.000 mennesker måtte evakueres, og byen blev sat i undtagelsestilstand. Igen måtte der statslig hjælp til byen, som siden har udviklet sig meget. En plan fra 1971 har styret udviklingen af byggeriet, og byen fremstår i dag som en helhed.

Winnipeg er langt overvejende engelsk-sproget med et lille fransk-talende mindretal. Byen har et blomstrende erhvervs- og kulturliv med blandt andet flere festivaler. Blandt de mest kendte personer, der stammer fra byen, er musikeren Neil Young, der dog ikke er født i byen.

Navnet "Winnipeg" stammer fra cree-sproget og betyder "mudret vand". Navnet blev overtaget fra søen af samme navn, der dog ligger cirka  60 kilometer nord for byen.

Referencer

Eksterne henvisninger
WISP

Women Strike for Peace (WSP) sommetider også kaldet for WISP (Womens International Strike for Peace) blev startet af en gruppe husmødre i Washington i efteråret 1961. De startede i protest mod Amerikas og Sovjetunionens atombombe-prøvesprængninger.

Aktioner

Vietnam 
I 1963 besluttede WSP at gøre den amerikanske offentlighed opmærksom på, hvordan nordamerikanernes krig førtes i Vietnam, og de samarbejdede med andre fredsorganisationer og kongresmedlemmer for at sprede dette budskab. Midt under krigen rejste to grupper kvinder i 1965 til Hanoi og Nordvietnam for at møde vietnamesiske kvinder.

Derefter rejste de på store foredragsturneer.

WSP støttede på alle måder de unge mænd, som nægtede at gøre tjeneste i Vietnam. Omkring 50.000 mænd blev hjulpet, og der blev organiseret et løbende arbejde for at holde kontakt med desertører og fængslede militærnægtere.

Underskriftsindsamlinger mod krigen blev startet i 1964. Hundredetusinder af kvinder deltog i fredsmarcher mod Det Hvide Hus. De opsatte informationsboder ved supermarkeder, i kirkerne og gik fra dør til dør med deres informationsmateriale.

Napalm 
I 1966 blev fire kvinder kendt som "The Housewife Terrorists" (husmoderterroristerne) eller "The Napalm Ladies" (Napalmkvinderne). De blev arresteret og dømt for at have blokeret transporter med napalm. I februar 1967 blev der arrangeret en stor protestmarch mod Pentagon. Kvinderne bar forstørrede fotos af napalmskadede børn. Tusinder af kvinder tog skoene af og hamrede dem mod Pentagons mure. Til slut stormede kvinderne militærkirken.

Stævning 
De skrev og sendte hundredetusinder af artikler til magthaverne. WSPs medlemmer blev stævnet for den amerikanske domstol for u-amerikansk virksomhed, men formåede ved deres opførsel under retssagen at skandalisere denne McCarthy-domstol fuldstændig.

Efter Vietnamkrigen begyndte WSP et omfattende arbejde under mottoet "Ikke flere mænd og ikke flere penge til krig". I flere lande blev der desuden dannet søsterorganisationer.

Eksterne henvisninger 
 Women Strike for Peace  Swarthmore College Peace Collection
 Amy Swerdlow: Women Strike for Peace  Boganmeldelse

Fredsbevægelser
Etableret i 1961
Wolfram

Wolfram er et grundstof med atomnummer 74 og symbolet W. Det er et hårdt, tungt, stålgråt til hvidt overgangsmetal og især kendt for at være metallet med det højeste smeltepunkt og det højeste kogepunkt.

Den lille kugle i spidsen af kuglepenne indeholder wolfram. Tidligere anvendtes wolfram meget til glødetråde i glødelamper og radiorør. Det er også korrosionsbestandigt og bruges i legeringer. Anvendes også til TIG-svejsning og i ammunition, hovedsageligt til panserværnsvåben, hvor projektilet enten er beklædt med, eller er helt af wolfram. Derudover er det også meget brugt til dartpile.

I Danmark og andre europæiske lande hedder grundstoffet wolfram, men i engelsktalende lande kaldes det tungsten. I takt med den voksende anglicisme, er der nogle, der bruger betegnelsen ‘tungsten’ på dansk.

Historie 
Allerede i det 16. århundrede beskrev den tyske mineralog Georgius Agricola et metal, der forekom i tinmalm fra Sachsen, og som voldte problemer i tinsmeltningen. Han gav metallet det latinske navn lupi spuma (ulve-skum), som så senere blev til Wolfram fra tysk Wolf-rahm (ulvefråde). Det er dog ikke sikkert om det metal han beskrev virkelig var wolfram.

Wolframs engelske navn tungsten stammer fra den svenske kemiker Carl Wilhelm Scheele, som i 1781 gav navnet til det indtil da ukendte mineral calciumwolframat (CaWO4). Rent wolfram blev for første gang produceret i 1783 af Fausto og Juan José Elhuyar, som arbejdede for Scheele, ved reduktion af wolframtrioxid.

Forekomster 
Wolfram står for ca. 0,00001 % af jordskorpen og optræder ikke rent i naturen. Der er flere wolframmineraler, både oxider og wolframater. De vigtigste malme er wolframit (Mn,Fe)WO4 og scheelit CaWO4, men også stolzit PbWO4 og tuneptit WO3  ·  H2O.

De største forekomster af wolfram findes i Kina, USA, Sydkorea, Bolivia, Kasakhstan, Rusland, Østrig og Portugal. De kendte forekomster ligger på 2,9 mio. ton rent wolfram. Europas største kendte forekomst ligger i Felbertal i Østrig.

Biologisk rolle 
Wolfram er et essentielt næringsstof for nogle organismer. Enzymerne kaldet oxidoreductase bruger wolfram på samme måde som molybdæn bruger det i et wolfram-pterinkompleks.

Den 20. august 2002 offentliggjorde det amerikanske Centers for Disease Control and Prevention at man i urintest på leukæmipatienters familier og kontrolgruppefamilier i området omkring Fallon i Nevada havde påvist forhøjede mængder af wolfram i begge gruppers kroppe. 16 nylige tilfælde af kræft hos børn var blevet opdaget i området og var nu identificeret som en cancer cluster (når en større gruppe end man havde regnet med i det samme geografiske område, får kræft over en bestemt tidsperiode). Det skal bemærkes, at størstedelen af kræftpatienterne ikke var mangeårige beboere i området. I følge dr. Carol H. Rubin, afdelingsleder hos Centers for Disease Control, er der ikke nogen data, som viser en sammenhæng mellem leukæmi og wolfram på nuværende tidspunkt.

Referencer

Eksterne henvisninger 
 Information fra U.S. Geological Survey

Overgangsmetaller
Workshop

En workshop er en arbejdsmetode, hvor en gruppe samles for over et tidsrum at arbejde koncentreret og praktisk med løsningen af en specifik opgave.

Se også 
 Hold
 Teamwork

Møder
Samfund
Arbejdsliv
Arbejdsmetode
WRNS

WRNS er en forkortelse for Women's Royal Navy Service, den engelske flådes kvindelige hjælpekorps. Medlemmerne af dette korps blev kaldt wrens (der egentlig betyder gærdesmutter). Korpset havde sin storhedstid under anden verdenskrig og blev nedlagt i 1993.

Royal Navy
Wuppertal

Wuppertal er en tysk by i Ruhr-distriktet. Før globaliseringen var byen centrum for Tysklands tekstilindustri.

Wuppertaler Schwebebahn 
I Wuppertal findes Wuppertaler Schwebebahn, som ikke er en svævebane men derimod en monorail, der hænger fra en monorailskinne. Hængebanen blev indviet af kejser Wilhelm 2. i år 1900. Banen er senere blevet moderniseret og er i dag et tidssvarende og forholdsvis hurtigt transportmiddel.

Bydele 
Barmen-Elberfeld Kommune blev oprettet den 1. august 1929. Det nydannede navn Wuppertal (dalen ved floden Wupper) blev vedtaget ved en folkeafstemning i 1930. Kommunen bestod ved sin oprettelse af handelsbyen Elberfeld, industribyen Barmen og 4 mindre købstæder (Langerfeld, Cronenberg, Ronsdorf og Vohwinkel). Desuden blev Lüttringhausen Kommune nedlagt i 1929, således at landsbyen Beyenburg kom til Barmen-Elberfeld Kommune, mens selve Lüttringhausen blev en del af Remscheid Kommune.

Notable bysbørn 
 Christoph Maria Herbst, skuespiller

Kilder/henvisninger 

 officielt websted
Yacht

Yacht eller jagt (hollandsk: jacht = jagt/jæger) var oprindeligt betegnelsen for et hurtigt etmastet sejlskib. I dag bruges betegnelsen om forskellige lystbåde, ofte meget dyre luksuriøse motorskibe.

Den oprindelige jagt 

En jagt er i skibsterminologi benævnelsen for et fragtskib med én mast, som regel en pælemast, rigget med gaffelsejl, stagsejl og evt. topsejl.

Udbredelse 

Jagten var som skibstype almindelig i Danmark og nabolandene i 1700- og 1800-tallet. Jagterne sejlede med alle former for last i de indre danske farvande og i Østersøen, samt af og til i Nordsøen.

Byggemåde 

En jagt blev typisk bygget med rund, underløbet stævn og et lodret, hjerteformet agterspejl. Masten står lodret eller hælder lidt forover i skibet. Sejlføringen var almindeligvis jager, klyver, fok, storsejl og topsejl. En jagt blev gerne bygget i størrelsen fra 20 til 60 registertons og havde en besætning på 2 eller 3 mand.

Se også 
 Skibstyper efter rigning, båd, skib, transport

Noter 

Skibstyper
 Yacht
Yagi-Uda-antenne

En Yagi-Uda-antenne er en dipolantenne med en eller flere direktorer og/eller reflektorer. Dette giver den en betydelig retningsvirkning og følsomhed.

Yagi-Uda-antennen blev opfundet i 1926 af Shintaro Uda fra Tohoku Imperial University, Japan, og (med en mindre rolle af hans kollega) Hidetsugu Yagi.

Kilder/referencer

Se også 
 Radioantenne

Kilder/henvisninger 
 Lexopen

Antennetyper
Yakima

Yakima er en by i den centrale del af delstaten Washington i det nordvestlige USA. Yakima har  indbyggere og er hovedsæde for Yakima County.

Referencer

Eksterne henvisninger 

 Byen Yakimas officielle hjemmeside

Byer i Washington
Yakokse

En yak eller yakokse (Bos grunniens) er en okse med langhåret sort eller brun pels. Yakoksen lever i Centralasien, Tibet og nogle steder i Indien. Den kan klare temperaturer helt ned til -40 grader celsius.

Vilde yakokser kan have en højde på ca. 2 m over skuldrene og en vægt op til 1000 kg, mens de tamme kun er omkring det halve i højde.

Yakokser bruges som ride- og lastdyr i Tibet.

Eksterne links 

Egentlige okser
Dyr fra Centralasien
Dyredrevet fremdrift
Arbejdsdyr
Malkekvæg
Kødkvæg
Jakovlev Jak-40

Jakovlev Jak-40 (NATO rapporteringsnavn: Codling) er et lille sovjetiskproduceret passagerfly med tre jetmotorer til regionalt brug.
Den 21. oktober 1966 fandt den første testflyvning sted og den 20. september 1968 blev Jak-40 indsat på Aeroflots ruteflyvninger. Flyet blev udviklet med henblik på at erstatte flytyperne Lisunov Li-2 og Iljusjin Il-14 på ruter mellem mindre lufthavne. Et af flyets egenskaber er, at det kan lette fra og lande på korte landingsbaner.
De fleste Jak-40, der stadig anvendes, flyver i landene i det tidligere Sovjetunionen, og en del af dem er nu ombygget fra passagerfly til privatfly.

Specifikationer (Yak-40)

Generelt 
 Besætning: 3
 Antal siddepladser: 32
 Længde: 20,36 m
 Vingefang: 25 m
 Højde: 6,50 m
 Vingeareal: 70 m²
 Vægt: 9.400 kg
 Maksimal startvægt: 16.000 kg
 Motorer: 3 x Ivchenko AI-25

Ydeevne 
 Maksimal hastighed: 550 km/t
 Rækkevidde: 1.800 km

Eksterne henvisninger 

Passagerfly
Jakovlev-fly
3-motors jetfly
Yale (flertydig)

Yale har flere betydninger:
 Yale – et amerikansk universitet
 Yale (virksomhed) – en virksomhed der laver gaffeltrucks, elstablere, elpallevogne og reachtrucks
 Yalelås
Yale University

Yale University er et amerikansk universitet grundlagt i 1701. Det ligger i New Haven, Connecticut. Universitetet er opkaldt efter mæcenen Elihu Yale (1648-1721).

Yale er en af de 8 såkaldte Ivy League-skoler i USA.

Referencer 

 Lexopen

Eksterne henvisninger 

 Yale University

 
Etableret i 1701
Yalelås

En Yalelås (eller cylinderlås) er en låsetype opfundet 1848 af amerikaneren Linus Yale (1821-1868). Det er en kombinationslås med drejelig cylinder. Oprindelig var den dirkefri, men teknologien har overhalet den i dens oprindelige version. I dag findes den med forskellig nøgleprofil med 5 eller 7 stifter og i en mere sikker version med en dobbelt række stifter.

Låse
Varemærker

en:Pin tumbler lock
Yams

Yams (eller jams) er en stivelsesholdig grøntsag, der stammer fra planter i slægten Dioscorea, f.eks Dioscorea rotundra. 

Yams er en rodknold.
Den kom til Europa i det 16. århundrede og stammer oprindelig fra Afrika. Slægten Diascorea er i familien Dioscoreaceae i Yams-ordenen, hvoraf mange er vigtige nytteplanter i tropiske egne.

Yams stammer fra Asien og Afrika, hvor planten har været dyrket i mere end 5000 år som et vigtigt basisnæringsmiddel. Før den tid voksede de vildt i naturen, men blev stadig anvendt.

Yams tilhører en planteslægt med omkring 600 arter men det er kun få arter, der dyrkes som kulturplanter. Det er en flerårig plante, som høstes efter 7-12 måneder, og anvendes på samme måde som almindelig kartoffel og sød kartoffel.

Yams bliver ofte fejlagtigt forvekslet med batat og omvendt.

Hvad kræver yamsplanten?

Den skal være i 20-22 grader og skal vandes.

Anvendelse

Skrælles og skylles.

Svind: ca 15%

De skrællede knolde spises kogte eller ristede og smagen er neutral.

En vestafrikansk specialitet fufu, fremstilles ved findeling af kogte yams i en morter.

Frysning

Yams kan fryses og skal blancheres i ca. 7 min. Efter optøning bliver de grynede og er derfor bedst velegnede til gryderetter.

Nytteplanter fra Afrika
Rodfrugter
Yams-familien
Yangtze

Yangtze (揚子江, ) / Chang Jiang (長江, ) eller Yangtze Kiang er en flod i Kina. Yangtze er 6.300 km lang og dermed Kinas og Asiens længste flod. Den udspringer i det vestlige Kina i Kunlun Shan bjergene (som henholdsvis Toutou og Tongtian). Flodløbet begynder vest for Tuotuohe i Qinghai, fortsætter gennem Yunnan, Sichuan, Chongqing , Hubei, Anhui, Jiangsu og Shanghai til det Gule Hav. Afvandingsområdet er 1.960.000 km². Flodmundingen er 190 km lang.

Se også 
 De Tre Slugters Dæmning

Vandløb i Kina
Yankee

Yankee  er slang for en amerikaner, en person fra USA; historisk især en person fra New England. Yankee var oprindelig betegnelse for personer fra Nordstaterne, og har for indfødte amerikanere i dag i hovedsagen denne betydning. Personer uden for USA benytter til tider betegnelsen Yankee generelt om alle amerikanere uden skelen til, om det er en amerikaner fra Nord- eller Sydstaterne.

Yankee kan også henvise til andre artikler:

 Yankee (skældsord) – skældsord for amerikanerne
 Yankee (tidsskrift) – et tidsskrift der udgives i New Hampshire 
 New York Yankees – et baseballhold, hvis spillere også kaldes for "yankees"
 Yankee Stadium (1923) - et tidligere stadion i The Bronx, hjemmebane for New York Yankees
 Yankee Stadium - et  stadion i The Bronx, hjemmebane for New York Yankees
 Yankee Doodle - en amerikansk sang
 Yankie bar – en chokoladebar fra Toms chokoladefabrik

Se også:
 NATO's fonetiske alfabet – hvor bogstavet Y benævnes "yankee"
Yaoundé

Yaoundé er hovedstaden i Cameroun, og er med sine  indbyggere landets anden største by efter havnebyen Douala.

Referencer
Yaoundé-aftalen

Yaoundé-aftalen, som har navn efter Camerouns hovedstad, var en associeringsaftale mellem 18 tidligere afrikanske kolonier og EU (dengang EF). Den blev indgået i 1963 og afløst i 1975 af aftalen med ACP-landene.

EU-politik
Yard

En yard er et amerikansk og engelsk længdemål defineret som 3 engelske fod, svarende til 0,9144 m.

Længdeenheder
US enheder
Engelske enheder
Soche

Soche er en oaseby, også kendt under navnet Yarkand, beliggende i Yarkanddarja i det vestlige Sinkiang-Uighur i det vestlige Kina.

Byer i Kina
Yawl

Yawl er et lystfartøj. Tidligere blev ordet yawl brugt om et mindre fiskefartøj med to master. Den mindste mast sad agter for rattet.

Kilder/henvisninger 

Lexopen

Skibstyper
Yding Skovhøj

Yding Skovhøj er et af Danmarks højeste punkter beliggende sydvest for Skanderborg, syd for Mossø.

Højen er 172,54 m.o.h., hvis man medregner en bronzealderhøj bygget på toppen af bakken. Når man ser bort fra den menneskeskabte gravhøj, er højen 170,77 m, hvilket er 9 cm lavere end Danmarks højeste naturlige punkt, Møllehøj med 170,86 m, mens Ejer Bavnehøj er Danmark tredjehøjeste naturlige punkt med 170,35 m.

Højen er placeret i Yding Skov (heraf navnet) i den nordlige del af Horsens Kommune i Østjylland. Indtil kommunalreformen i 2007 lå højen i Gedved Kommune.

Der er tale om den midterste af tre gravhøje. De to andre gravhøje er en anelse lavere: Den østlige gravhøj er 171,73 m og den vestlige er 171,41 m.

Eksterne henvisninger 

Gravhøje i Danmark
Bakker i Danmark
Skanderborg Kommunes geografi
Yellowstonefloden

Yellowstonefloden eller Yellowstone River  er en biflod til Missouri-floden. Den er cirka 1.100 km lang, men kun sejlbar på cirka 500 km.
Den løber i staterne  	Wyoming, Montana, og North Dakota i det nordvestlige  USA. Den bliver anset for at være hovedbifloden til den øvre del af Missouri, og floden  og dens bifloder har et afvandingsområde som strækker sig fra Rocky Mountains i nærheden af Yellowstone National Park og tværs over bjergene og højsletterne i den sydlige del af Montana og det  nordlige Wyoming. Den er den længste uregulerede flod i de nedre 48 stater. Flodens afvandingsområde er på 181.299 km². Den største biflod er den østlige Powder River.

Se også
Vandløb i USA

Kildehenvisninger

Eksterne henvisninger

Vandløb i Wyoming
Vandløb i Montana
Vandløb i North Dakota
Yellowstone National Park
Yen

Yen (円 en) er en Japansk møntenhed. Yen skrives med symbolet ¥. Valutakoden for yen er JPY.

1 yen = 100 sen = 1000 rin.

Eksterne henvisninger 

Møntenheder fra Asien
Japans økonomi
Yersinia enterocolitica

Yersinia består af 9 nærtbeslægtede bakteriearter, hvor Yersinia enterocolitica er skyld i fødevarebåren sygdom hos mennesker. Yersinia vokser ved temperaturer på 0 – 40 grader og vokser derfor fint selv i køleskabet.
Yersinia er vidt udbredt i naturen og findes både i vand, jord og i mange forskellige dyrearter. I madvarer ses Yersinia først og fremmest i svinekød, men ses også i mælkeprodukter. Smitte med Yersinia kan forekomme, når bakterien overføres til varmebehandlede produkter, såsom kødpålæg, der opbevares gennem længere tid i køleskabet. 
Yersiniose er en af de hyppigste årsager til maveinfektion, men til forskel fra flere af de andre fødevarebakterier, er antallet af yersiniose-tilfælde i Danmark dalet med 2/3 siden midten af 80'erne. Det skyldes muligvis den øgede fokus på fødevarehygiejne i Danmark. Yersiniose skyldes, at større mængder Yersinia enterocolitica trænger ind i kroppen gennem tyndtarmens vægge.
Yersinia enterocolitica er ret varmefølsom og dræbes derfor, når maden op til 55 – 60 grader. 
3-10 døgn efter du har indtaget en fødevare med store mængder Yersinia enterocolitica, vil der optræde feber, diarré, mavesmerter og/eller mave-tarmbetændelse. Symptomerne, der i nogle tilfælde forveksles med blindtarmsbetændelse, varer fra få dage til en uge og går som regel over af sig selv. I en del tilfælde kan yersiniose, 1-2 uger efter smitte, føre til infektioner andre steder i kroppen. Det kan resultere i hævede led, ledsmerter, gigtsymptomer og hududslæt, som kan stå på i månedsvis. I enkelte tilfælde kan yersiniose give blodforgiftning.

Kilder/henvisninger 
 Lexopen
 Zoonose

Proteobakterier
Zoonoser
Ylivieska

Ylivieska er en by i landskabet Norra Österbotten i Finland med 15.307 indbyggere (31. december 2020).

Ekstern henvisning 

 Ylivieskas officielle hjemmeside

Byer i Finland
Yngelpleje

I zoologi er yngelpleje moder- eller faderdyrets pasning af afkommet.
En del af dyrs naturlige adfærd er at tage sig af yngel. Dette kaldes yngelpleje. Ynglen, dvs. ungerne, skal fodres, beskyttes mod kulde eller varme og beskyttes mod fjender.

Zoologi
Ynglebestand

Ynglebestand er i zoologien det antal af en art dyr eller fugle, der er kønsmodne og opholder sig på terrænet i yngletiden.

Kilder/henvisninger 
Lexopen

Zoologi
Ynglestandfugl

En ynglestandfugl eller ofte blot standfugl er i zoologi en fugl, der ikke blot yngler i et område, men også bliver der hele året.

Eksempler på ynglestandfugle i Danmark:
 Topmejse
 Grønspætte
 Husskade

Se også 
 Ynglestrejffugl
 Fugletræk

Fugle

en:Resident bird
Ynglingesaga

Ynglingesaga er den indledende del af Heimskringla tilskrevet Snorri Sturluson (Snorre Sturlason). 

Ynglingesaga bygger blandt andet på et kvad fra omkring 900 e.Kr. Kvadet Ynglingatal blev ifølge traditionen forfattet af den norske skjald Thjodolf den Hvinverske. Kvadet indeholder korte beretninger om ynglingeættens konger.

Sagaens kongerække indledes med Odin og Frej, som af forfatteren betragtes som historiske personer. I den forbindelse fortælles historien om krigen mellem aser og vaner og  freden, hvor Høner og Mimer udveksles som gidsler med Njord, Frej og Kvaser. Kvadets kongerække indledes med Fjolnir og Sveigdir.

Kilder/henvisninger 
Lexopen

Eksterne henvisninger 
 Ynglinga saga på norrønt
 Ynglingesaga på dansk (Heimskringla)
 Birger Nerman: "Ynglingasagan i arkeologisk belysning" (Fornvännen 12, 1917, s. 226-261) 
 Gad Rausing: "Beowulf, Ynglingatal and the Ynglinga Saga: fiction or history?" (Fornvännen 80 (1985), s. 163-178) 

Litterære kilder til nordisk mytologi
Litteratur fra Island
Ishavsmusling

Ishavsmusling (Portlandia arctica tidl. Yoldia arctica) er en 25 mm lang aflang musling i underklassen Protobranchia, der lever i Ishavet. Ishavsmuslingen blev første gang beskrevet af John Edward Gray i 1824. Portlandia arctica ingår i slægten Portlandia og familien Yoldiidae. Der findes ingen underarter angivet i Catalogue of Life.

Referencer

Se også 
 Yoldiahavet

Eksterne henvisninger 

Muslinger
Yoldiahavet

Yoldiahavet strakte sig over det nordlige Jylland, Østersøen og Mellemsverige i perioden 15.000 - 12.000 f.Kr. Havet er opkaldt efter muslingen Portlandia artica der tidligere hed Yoldia arctica, hvis skaller kan findes i aflejringer i området. Se også Østersøens udviklingshistorie.

Tidligere have
Yonne (flod)

Yonne er en fransk flod. Yvonne er en biflod til Seinen. Den midtfranske by Auxerre ligger ved Yonnefloden.

Henvisninger 

Floder i Frankrig
York

York (; ) eller City of York er en nordengelsk by med jern-, tekstil- og læderindustri. York har  indbyggere.

Byen har et ærkebispesæde og en domkirke. York har delvis et middelalderligt præg med byens ringmur. Den gotiske York Minster er Englands største kirke fra Middelalderen.

Historie 
York, der af vikingerne blev kaldt Jorvik, var det tidligere hovedsæde for Danelagen, som var en selvstændig del af vikingesamfundet, men efter en årrække blev Danelagen erobret tilbage af englænderne. I perioden 875 til 954 var vikingerne dominerende i byen. Selv efter Englands løsrivelse fra Danmark, fortsatte danskernes indflydelse her. Jorvik var Danelagens 'hovedstad' og havde 10.000 indbyggere omkring år 1000. Den var da også et af vikingetidens største handelsbyer. York Castle blev grundlagt i 1068.

I dag kan man stadigvæk se beviser på Yorks rolle og historie i gadenavne som ender på "gate" (gade). I det hele taget lånte det engelske sprog mange ord fra nordiske sprog i denne periode, blandt andet they, their, them.

The Shambles er en middelalderlig gade, hvor en lang række bindingsværksbygninger er bevaret, hvoraf flere er fra 1300-tallet.

Museer 
York rummer adskillige museer heriblandt York Castle Museum, Yorkshire Museum, National Railway Museum, York Art Gallery og den botaniske have York Museum Gardens. Byen er også berømt for vikingemuseet Jorvik Viking Centre, der udstiller genstande fra en stor udgravning i Coppergate.

Galleri

Referencer

Eksterne henvisninger 

 The History Files: Kingdoms of the Anglo-Saxons – York 
 Om nordiske ord i engelsk fra Landenet.dk 
 Gaden eller gyden York Shambles har sin egen hjemmeside.

 
Cities i Yorkshire og Humber
Yorkshire

Yorkshire er Englands største grevskab, og har store kulforekomster som har været med til at udvikle området som et vigtigt industriområde. De største byer er Leeds og Sheffield.
Ypsilon

Ypsilon (Υ υ) er det tyvende bogstav i det Græske alfabet, det svarer til det danske y. På tysk har bogstavet y navnet "Ypsilon".

Computer 
I unicode er Υ U+03A5 og υ er U+03C5.

Græske alfabet
Ystad

Ystad (gl. dansk Ysted eller Ydsted) er en by ved Skånes sydkyst med 18.350 indbyggere(2010) og kommunesæde i Ystads kommun i Skåne län, Sverige.

I byens centrum findes mange middelalderlige bygninger, og Ystad er med sine omkring 300 bindingsværkshuse Skånes bedst bevarede middelalderby. Mariakirken samt dele af byens Gråbrødrekloster er fra 1100-tallet. Klosteret er det bedst bevarede oprindeligt danske franciskanerkloster sammen med det i Slesvig.

Byen opstod i middelalderen omkring havnen og sildefiskeriet. Ystad nævnes første gang ved sit tidligere danske navn Ysted i skriftlige dokumenter i 1244 i de såkaldte Lund-annaler.

Ystad ramtes hårdt i krigene i 1563-70 og i 1644-45, hvor byen blev erobret og plyndret af svenske styrker. Ved freden i Roskilde i 1658 måtte Danmark afstå Ystad sammen med resten af Skånelandene til Sverige.

Der er færgeforbindelse fra Ystad til Rønne på Bornholm samt til Świnoujście i Polen og Sassnitz i Tyskland. Den korteste rejserute fra København til Bornholm går via Ystad, og der er forbindelse med bus fra færgeterminalen til København.

Henning Mankells kriminalromaner med politimanden Wallander som hovedperson foregår i og omkring Ystad.

Øst for byen ligger spahotellet Ystad Saltsjöbad.

Galleri

Kilder

Eksterne henvisninger 

 
Franciskanske klostre
Yucatán

Yucatán har flere betydninger:

 Yucatán-halvøen – stor halvø beliggende i landene Mexico, Belize og Guatemala
 Yucatán (delstat) – delstat i Mexico
Yucca

Slægtens danske navn er egentlig Yucca, men mange overfører navnet fra én af arterne, så slægtens populært kaldes for Palmelilje. Det er planter af Agave-familien med træagtig stamme, smalle stive blade og store grønlighvide hængende blomster. Visse arter afgiver yuccafibre som kan bruges i tekstilfabrikation, og en 5-6 arter bruges i fremstillingen af den alkoholiske drik tequila.

 Elefantfodyucca (Yucca elefantipes)
 Trævlet palmelilje (Yucca filamentosa) – se nedenfor.
 Bleg palmelilje (Yucca flaccida) – 99% af alle hårdføre "Yucca filamentosa" er i virkeligheden denne art!
 Tequilayucca (Yucca tequilana)

Galerie

Eksterne link 
Benny's netsted med masser af viden om Yucca

Planteslægter
Agave-familien
Yukonfloden

Yukonfloden er en 3.185 km lang flod i Nordcanada og Alaska. Den udspringer ved Atlinsøen i den vestcanadiske provins British Columbia, hvorefter den løber mod nord og nordvest ind i Yukon-territoriet, for efter 1.149 at fortsætte ind i den amerikanske delstat Alaska, hvor den har resten af sit løb, indtil den udløber i Beringshavet.
Den er den længste flod i Alaska og Yukon, og var en af de vigtigste transportveje under Guldfeberen i Klondike 1896–1903

Bifloder 

Yukonfloden har en række bifloder, hvor de største er:
 Tanana River – 940 km
 Nowitna River – 402 km
 Porcupine River – 916 km
 Koyukuk River – 684 km
 Innoko River – 805 km

Referencer 

 Yukon River Inter-Tribal Watershed Council – hjemmeside.

Vandløb i Canada
Vandløb i Alaska
Yuma

Yuma (tidligere Colorado City; derefter Arizona City og til sidst Yuma) er en by i det sydvestlige hjørne af staten Arizona i USA med  indbyggere. Yuma er beliggende nær grænsen mellem USA og Mexico og er hovedsæde i Yuma County.

Historie 

På trods af at Colorado-floden blev undersøgt af spanierne i starten af 1540'erne, blev den første spanske beboelse ikke grundlagt før 1775, da Fader Francisco Garcés (som ledte missionærer i følge med soldater), grundlagde en mission tæt ved stedet, hvor floderne mødtes.

Byen Yuma opstod på grund af Californiens guldfeber. For at komme til Californien og dennes velstand, skulle guldgraverne krydse Colorado River et eller andet sted. En militærrapport fra 1846 beskriver, at floden var 186 m bred på det mest snævre sted. Kun på stedet, hvor Colorado River og Gila River mødtes, var det muligt at gøre det relativt nemt, og det gjorde stedet naturligt til bosættelse.

Referencer

Eksterne henvisninger 

 Byen Yumas hjemmeside 

Byer i Arizona
Ækvator (flertydig)

Ækvator har flere betydninger:
 Ækvator – geografisk ækvator.
 Magnetisk ækvator – kurven gennem de steder på jorden, hvor en magnetnåls inklination er nul
 Himlens ækvator – storcirklen på himlen, vinkelret på verdensaksen
Ækvatorialinstrument

Et ækvatorialinstrument er et instrument til måling af en stjernes rektascension og deklination. Instrumentet blev opfundet af Ole Rømer.

Måleinstrumenter
Ækvivalentvægt

Ækvivalentvægt har flere betydninger:
 Grundstoffer: Atomvægten divideret med valensen.
 Syrer, baser og salte: Molekylvægten divideret med det højeste antal elektriske ladninger på nogen af forbindelsens ioner.

Kilder/henvisninger
Lexopen

Kemi
Kobberalder

Kobberalderen, æneolitikum eller kalkolitikum er en periode mellem stenalder og bronzealder i bl.a. Egypten og store dele af Europa, men næppe i Danmark.

I 2020 blev der dog rejste debat om hvorvidt det i Danmark giver mening at tale om en egentlig kobberalder, der begyndte omkring 3800 – 3500 f.Kr.
Af ukendte årsager var brugen af kobber i Danmark dog kortvarig, og en mulig dansk kobberalder blev tilsyneladende afløst af yderligere 1500 års stenalder, før metalforarbejdning igen blev udbredt i den danske bronzealder (ca. 1800 f.Kr.).

Kilder/henvisninger 

 Lexopen

Eksterne henvisninger 
 Susan R. Martin 1995. The Michigan Archaeologist 41(2-3):119-138: The State of Our Knowledge About Ancient Copper Mining in Michigan Citat: "...responsible for the prehistoric copper exploitation of Michigan, is...American Indians...duration of prehistoric mining...about seven thousand years ago to protohistoric times..."
 History & Archaeology Page II Citat: "...Whether ancient Turkey entered the Chalcolithic in 5000 BC or 5500 BC (or even 6000 BC) depends on whether the author is a native Turk or not. In Israel, the period lasted from 4500 till 3500, in Akkadia from 4000 to 3500, in central India (Balathal) from 2500 to 1500, and in Cyprus, the greatest of all Classical copper suppliers, it had to wait till coppersmiths from Asia Minor migrated there in about 3500 BC...copper mines in Arak, Hamadan, and Sialk, Mesopotamia's other sources for copper were at Tabriz, Diyurbakir, Kulteppe and Erzincan...mountain ranges involved are the Ak Dag Mountains to the north of Babylon and the Zagros foothills in Armenia..."

 
Urhistorie og forhistorie
Æolisk

Æolisk er afledt af navnet på den græske gud Aiolos (græsk: Αἴολος; latin: Æolus), vindenes gud, og det kan have flere betydninger:
 Det kan betyde stormfuld, da Aiolos jo var gud for vind og storm.
 Det er en geologisk betegnelse for aflejret af vinden.
 Æolerne var en græsk stamme, som ansås for at være efterkommere af Aiolos.
 Æolisk (dialekt) – æolernes dialekt af oldgræsk.
 Æolisk (toneart) – en af kirketonearterne.
Æolsharpe

Æolsharpe (eller Vindharpe) er et musikinstrument, der består af en klangkrop med udspændte strenge af forskellig tykkelse. En æolsharpe anbringes i almindelighed i det fri og frembringer akkorder, når vinden stryger langs strengene.

Navnet æolsharpe hentyder til Aiolos vindenes gud.

En uønsket vindharpeeffekt er at en flagstangs flagsnor klaprer mod flagstangen når det blæser. Dette kan modvirkes ved at køre snoren rundt om flagstangen nogle gange før den bindes fast.

En anden uønsket vindharpeeffekt var, da den gamle Tacoma Narrows-bro i 1940 blev blæst i stykker af inducerede brosvingninger.

Se også 
 Windbelt - Vindharpe anvendt som "vindmølle".
 Vindklokke

Musikinstrumenter
Aerodynamik
Æra

Æra (latin for tidsregning) kan henvise til flere artikler:
 Æra (geologi)
 Æra (kronologi) - epoke
Æskulapstav

Æskulapstav er opkaldt efter lægeguden, som på græsk hedder Asklepios og på latin Aesculapius. Det er en stav omsnoet af en slange og er symbol på lægekunsten.

Slangen er knyttet til lægeguden, fordi slangen ved at skifte ham genvandt sin ungdom. I Asklepios-templerne var der hellige slanger, som helbredte de syge ved at slikke på dem.

Desuden har staven en tydelig bibelsk allusion, idet en kobberslange på en stang ifølge 4. Mosebog 21,8 kunne redde israelitterne fra at dø af slangebid.

Æskulapstaven bruges i den præhospitale ambulancetjeneste, som et kendetegn for lægevidenskaben, som er grundlaget for ambulancetjenesten. Staven bruges i Star of Life.

Se også 
 Æskulapsnog
 Caduceus

Kilder 

Genstande i græsk mytologi
Lægevidenskab
Symboler

no:Asklepios#Asklepiosstaven
Æter

Æter eller ether kan betyde flere ting:
 Ether (kemi) – en vilkårlig kemisk forbindelse med opbygningen R-O-R; staves også (især tidligere) æter
 Diethylether – etheren (C2H5)2O der i dagligdags sprogbrug betegnes som "æter"; også diætylæter
 Æter (fysikhistorie) – et usynligt stof, der i ældre fysik antoges at opfylde hele verdensrummet. Heraf endnu talemåder som "gå i æteren" osv. (om radioudsendelser)
 Æter - flertal af æt
 Æter (poesi) – en poetisk betegnelse for himmelrummets rene, klare luft
 Ether (profet) – en profet ifølge Mormons Bog.

Etymologi 
Æter ← Latin æther, "den øverste klare luft" ← græsk Αιθήρ aither "lys" "øverste luft" eller "den klare himmel".

I græsk mytologi er Aither søn af Erebos og Nyx, og er gud for rum, himmel og "den rene luft guderne indånder".

Ord med samme oprindelse: Ethan, æterisk, ætyl, ætanol, ethanal

Se også 
 Æterlegemet
Æterisk

Æterisk kommer af det flertydige begreb Æter fra oldtidens Grækenland.

Æterisk kan have flere betydninger, noget der er:
 let eller luftigt – en kvinde kan f.eks beskrives med æterisk ynde
 himmelsk eller overjordisk – Elverfolk og andre overnaturlige væsner betegnes ofte som æteriske
 flygtigt eller letfordampeligt – f.eks æterisk olie

Begrebet hører også sammen med en lille gruppe af betegnelser, der opdeler tingene: animalsk, vegetabilsk og mineralsk.

Etymologi 
Æter ← Latin aether, "den øverste klare luft" ← græsk Αιθήρ aither "lys" "øverste luft" eller "den klare himmel".

I græsk mytologi er Aither søn af Erebos og Nyx, og er gud for rum, himmel og "den rene luft guderne indånder".

Mystik og okkultisme 
Indenfor mange mystiske eller okkulte traditioner deles verden op i eksistensplaner. Det er især kendt gennem teosofi, hvor grundlæggeren H.P. Blavatsky forenede elementer fra bl.a hinduisme (loka, kosa) og rosenkreutzernes tradition.

Det æteriske plan beskrives oftest som et plan umiddelbart over det fysiske plan eller som en del af det fysiske plan blot som energi uden substans. 

Det æteriske legeme beskrives tilsvarende som et energilegeme der er nært knyttet til det fysiske legeme. Angiveligt kan en clairvoyant se et æterisk felt i auraen der strækker sig ca. 10 cm. ud fra kroppen.

Se også 
 Astrallegeme, Astralprojektion

Esoterik
Spiritualitet
Æterisk olie

Æteriske olier eller essentielle olier er koncentrerede, flygtige planteolier, som indeholder hydrofobe organiske forbindelser.

Fremstilling 
Æteriske olier isoleres fra plantemateriale ved dampdestillation, presning eller ved ekstraktion med solventer.

Anvendelse 
Æteriske olier anvendes i parfume, aromaterapi, kosmetik og som smagsstoffer i mad og drikkevarer, samt i mindre mængder i rengøringsprodukter og medicinalindustrien.

Æteriske olier kan bruges til saunagus.

Eksterne henvisninger